CELEX: 32009D0321
Language: hu
Date: 2009-04-08 00:00:00
Title: 2009/321/EK: A Bizottság határozata ( 2009. április 8.) a 98/8/EK európai parlamenti és tanácsi irányelv 16. cikkének (2) bekezdésében előírt tízéves munkaprogram keretében megvizsgálandó egyes anyagok dossziéi új benyújtási határidejének megállapításáról (az értesítés a C(2009) 2564. számú dokumentummal történt) (EGT-vonatkozású szöveg)

9.4.2009   
            
            
               HU
            
            
               Az Európai Unió Hivatalos Lapja
            
            
               L 95/42
            
         
      A BIZOTTSÁG HATÁROZATA
   
   (2009. április 8.)
   a 98/8/EK európai parlamenti és tanácsi irányelv 16. cikkének (2) bekezdésében előírt tízéves munkaprogram keretében megvizsgálandó egyes anyagok dossziéi új benyújtási határidejének megállapításáról
   (az értesítés a C(2009) 2564. számú dokumentummal történt)
   (EGT-vonatkozású szöveg)
   (2009/321/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a biocid termékek forgalomba hozataláról szóló, 1998. február 16-i 98/8/EK európai parlamenti és tanácsi irányelvre (1) és különösen annak 16. cikke (2) bekezdésének második albekezdésére,
   mivel:
   
               (1)
            
            
               A biocid termékek forgalomba hozataláról szóló 98/8/EK európai parlamenti és tanácsi irányelv 16. cikkének (2) bekezdésében említett 10 éves munkaprogram második szakaszáról szóló, 2007. december 4-i 1451/2007/EK bizottsági rendelet (2) megállapítja azon hatóanyagok jegyzékét, amelyeket a 98/8/EK irányelv I., I.A., illetőleg I.B. mellékletébe való felvétel lehetősége szempontjából meg kell vizsgálni.
            
         
               (2)
            
            
               Az e jegyzékben felsorolt anyag–terméktípus kombinációk közül több esetében vagy valamennyi résztvevő visszalépett, vagy az 1451/2007/EK rendelet 9. cikke (2) bekezdésének c) pontjában megállapított határnapig az értékelésre kijelölt referens tagállamokhoz egyetlen dosszié sem érkezett.
            
         
               (3)
            
            
               Ennek megfelelően a Bizottság minderről – az 1451/2007/EK rendelet 11. cikkének (2) bekezdése szerint eljárva – értesítette a tagállamokat. Ezt az információt a Bizottság 2008. január 18-án elektronikus úton is nyilvánosságra hozta.
            
         
               (4)
            
            
               Az információ elektronikus úton való nyilvánosságra hozatalától számított három hónapon belül egyes érdeklődők jelezték, hogy bizonyos szóban forgó anyagok és terméktípusok esetében az 1451/2007/EK rendelet 12. cikkének (1) bekezdése szerint készek átvenni a résztvevő szerepét.
            
         
               (5)
            
            
               Ezért – az említett rendelet 12. cikke (3) bekezdése második albekezdésének megfelelően – a szóban forgó anyagok és terméktípusok dossziéinak benyújtására vonatkozóan új határnapot indokolt kitűzni.
            
         
               (6)
            
            
               Az ebben a határozatban előírt intézkedések összhangban vannak a Biocid Termékek Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   A mellékletben felsorolt anyagok és terméktípusok esetében a dossziék benyújtásának új határnapja 2010. május 31.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2009. április 8-án.
      
         
            a Bizottság részéről
         
         Stavros DIMAS
         
         
            a Bizottság tagja
         
      
   
   
      (1)  HL L 123., 1998.4.24., 1. o.
   
      (2)  HL L 325., 2007.12.11., 3. o.
   
      MELLÉKLET
      
         AZON ANYAGOK ÉS TERMÉKTÍPUSOK, AMELYEK ESETÉBEN A DOSSZIÉK BENYÚJTÁSÁNAK ÚJ HATÁRNAPJA 2010. MÁJUS 31.
      
      
                  Név
               
               
                  EK-szám
               
               
                  CAS-szám
               
               
                  Terméktípus
               
               
                  Referens tagállam
               
            
                  Margózakivonat
               
               
                  283-644-7
               
               
                  84696-25-3
               
               
                  19
               
               
                  DE
               
            
                  Dimetil-adipát, dimetil-glutarát, dimetil-szukcinát reakcióterméke hidrogén-peroxiddal/Perestane
               
               
                  432-790-1
               
               
                  -
               
               
                  4
               
               
                  HU